**СЪДЪРЖАНИЕ:**

**А. УСЛОВИЯ ЗА ИЗБОР НА ИЗПЪЛНИТЕЛ НА ОБЩЕСТВЕНА ПОРЪЧКА ПО ЧЛ.20, АЛ.3, Т.2 ОТ ЗАКОНА ЗА ОБЩЕСТВЕНИ ПОРЪЧКИ ЧРЕЗ СЪБИРАНЕ НА ОФЕРТИ С ПУБЛИКУВАНЕ НА ОБЯВА**

І.ОБЩА ЧАСТ

1.Предназначение на документацията.

2. Обект и предмет на обществената поръчка, описание.

3. Друга информация и изисквания, свързани с изпълнение на поръчката.

ІІ.ИЗИСКВАНИЯ КЪМ УЧАСТНИЦИТЕ

1.Общи изисквания към участниците.

2. Изисквания при участие на подизпълнители.

3. Изисквания при участие на обединение.

4. Изисквания при участие на чуждестранни лица.

5. Административни изисквания по ЗОП към участниците относно личното им състояние.

 6. Критерии за подбор и документи за доказване на съответствието с тях.

ІІІ.ИЗИСКВАНИЯ И УКАЗАНИЯ ЗА ИЗГОТВАНЕ И ПРЕДСТАВЯНЕ НА ОФЕРТА

1.Общи изисквания към съдържанието на офертата.

2. Списък на задължителните документи.

3. Указания и изисквания за подготовка, окомплектоване, запечатване, маркиране и

 подаване на оферта. Място и срок за представяне на офертите.

4. Указания относно срока за валидност на офертите.

5. Указания за изготвяне на техническите предложения.

6. Указания за изготвяне на ценовите предложения.

ІV. УСЛОВИЯ ЗА ОТВАРЯНЕ, РАЗГЛЕЖДАНЕ И ОЦЕНКА НА ОФЕРТИТЕ. ИЗБОР НА

 ИЗПЪЛНИТЕЛ НА ОБЩЕСТВЕНАТА ПОРЪЧКА

1. Дата и място за отваряне на офертите.

2. Разглеждане, оценка и класиране на офертите.

3. Критерий, показатели и методика за оценка и класиране на офертите.

4. Определяне на изпълнител и сключване на договор за изпълнение на обществената поръчка.

5. Прекратяване избора на изпълнител.

6. Обжалване.

7. Други условия

**Б. ОБРАЗЦИ НА ДОКУМЕНТИ**

1. Оферта за участие - Образец № 1.

2. Списък-опис на документите и информацията, съдържащи се в офертата – Образец № 2.

3. Представяне на участника - Образец № 3.

4. Административни данни за подизпълнителя/ член на обединение/трети лица – Образец №3а.

5. Декларация от подизпълнител – Образец № 4.

6. Декларация при съвместна дейност- обединение - Образец № 5.

7. Декларации по чл.97, ал.5 от ППЗОП – Образец № 6-1 и 6-2.

8. Декларация за приемане клаузите на приложения проект на договор - Образец № 7.

 9. Списък на изпълнените услуги, идентични или сходни с предмета на обществената

 поръчка - Образец № 8.

10. Списък на техническия екип от експерти – Образец № 9-1.

11. Декларация за ангажираност на експерт – Образец № 9-2.

12. Техническо предложение за изпълнение на поръчката – Образец № 10.

13. Ценово предложение за изпълнение на обществената поръчка - Образец № 11.

14. Проект на договор - Образец № 12.

**В. ПРИЛОЖЕНИЯ**

1. Техническо задание.

**А/УСЛОВИЯ**

**за избор на изпълнител на обществена поръчка по чл.20, ал.3, т.2 от Закона за обществени поръчки чрез събиране на оферти с публикуване на обява**

**РАЗДЕЛ І.ОБЩА ЧАСТ**

**1.ПРЕДНАЗНАЧЕНИЕ НА ДОКУМЕНТАЦИЯТА**

 С документацията се цели да се предостави необходимата информация на потенциалните участници, които ще подадат оферта в отговор на обявата, публикувана в Профила на купувача по реда на глава 26 от ЗОП, да им се даде възможност да се запознаят с условията за участие, за начина на избор на изпълнител на поръчката, както и за изискванията за изготвяне и предоставяне на офертите от тяхна страна в съответствие с принципите на равнопоставеност и недопускане на дискриминация, свободна конкуренция, пропорционалност, публичност и прозрачност.

 Целта на документацията е всички участници в настоящият избор на изпълнител да бъдат равнопоставени при изготвяне на офертите си.

Редът и условията, при които ще се събират оферти и ще се избере изпълнител на обществената поръчка са съобразени със Закона за обществените поръчки (ЗОП), в частност на глава 26 от ЗОП и глава 9 от Правилника за прилагане на ЗОП.

**2.ОБЕКТ И ПРЕДМЕТА НА ОБЩЕСТВЕНАТА ПОРЪЧКА, ОПИСАНИЕ**

 **2.1**. **Обект на обществената поръчка**

 Обект на настоящата обществена поръчка е „предоставяне на услуги” по смисъла на чл.3, ал.1, т.3 от ЗОП.

**2.2. Предмет на обществената поръчка, описание**

 Предметът на обществената поръчка е изготвяне на анализи за социално-икономическите ползи за развитието на селския район, устойчивостта на инвестицията и анализи разходи-ползи (финансов анализ) за следните проектни предложения на Община Симеоновград:

* Ремонт за подобряване на енергийната ефективност на сграда на общинска администрация - Община Симеоновград с адрес: град Симеоновград, площад „Шейновски” №3
* Ремонт, оборудване и обзавеждане на Средно общообразователно училище „Свети Климент Охридски”, гр. Симеоновград

Описанието и изискванията към услугите, предмет на обществената поръчка, са посочени в Техническата спецификация на Възложителя, неразделна част от документацията за поръчката.

**Обособени позиции:** няма

**Представяне на варианти**: Не се допуска възможност за представяне на варианти вподадената оферта.

**3. ДРУГА ИНФОРМАЦИЯ И ИЗИСКВАНИЯ, СВЪРЗАНИ С ИЗПЪЛНЕНИЕ НА ПОРЪЧКАТА**:

**3.1.Срок за изпълнение на услугата**

Срокът на изпълнение на договора на обществената поръчка започва да тече от деня следващ деня на получаването на Възлагателното писмо на Възложителя от Изпълнителя и приключва с подписването на приемо-предавателен протокол за предаване на разработките на Възложителя.

**3.2. Място на изпълнение на поръчката** – гр.Симеоновград.

**3.3. Прогнозна стойност на поръчката, финансиране и начин на плащане**

**3.3.1.** Прогнозната стойност на настоящата поръчка е в размер на 25200.00(двадесет и пет хиляди и двеста) лева без ДДС, съответно 30 240.00(тридесет хиляди двеста и четиридесет) лева с ДДС.

 **3.3.2.** Към момента на обявяване на обществената поръчка Възложителят не разполага с необходимия му финансов ресурс.Финансирането на договора ще бъде със средства от ПРСР 2014-2020, за което Възложителят ще подаде проектни предложения по ПРСР през 2018 г.

**3.3.3. Схема на плащане**

Редът и условията за плащане на възнаграждението на изпълнителя са определени в договора за възлагане на обществената поръчка. Предвижда се следната схема на плащане:

**1. Окончателното плащане** - в размер на **100%** от договореното възнаграждение, платимо в срок от 15 (петнадесет) дни от получаване на авансово плащане по договор за безвъзмездна финансова помощ (ДБФП).

Плащанията по договора ще се извършват в български лева, по банкова сметка на изпълнителя въз основа на издадена/и фактура/и, в сроковете и по начина предвиден в договора за обществената поръчка, но не преди получаване на информацията от Националната агенция за приходите и от Агенция „Митници“ във връзка с Решение № 593 от 20.07.2016 г. на Министерски съвет.

**РАЗДЕЛ ІІ.**

**ИЗИСКВАНИЯ КЪМ УЧАСТНИЦИТЕ**

**1. ОБЩИ ИЗИСКВАНИЯ КЪМ УЧАСТНИЦИТЕ**

**1.1.** Участник в настоящия избор за изпълнител на обществената поръчка чрез публикуване на Обява може да бъде всяко българско или чуждестранно физическо или юридическо лице, както и техни обединения или всяко друго образувание, което има право да изпълнява услуги в съответствие с предмет на настоящата поръчка, съгласно законодателството на държавата, в която то е установено.

 **1.2.**Свързани лица не могат да бъдат самостоятелни участници за една и съща обществената поръчка.

**1.3.** Всеки участник се представлява от лицето, което съгласно учредителните документи има представителна власт или от изрично упълномощено от него лице.

**1.4.** Всеки участник следва да проучи документацията за участие. Подаването на Оферта включва познаването и приемането на всички условия на настоящата документация, ведно с критериите за подбор и критериите за оценка на офертите. Предполага се, че самото подаване на Оферта от страна на участника означава, че той е извършил всички проучвания и анализи, които по негово мнение са необходими за изготвяне на офертата и че, ако бъде избран за Изпълнител, същият се счита за обвързан с направените от него предложения.

1.5. Не може да участва в настоящата обществената поръчка и възложителят ще отстрани участник, ако за него е налице някое от обстоятелствата по чл.54, ал.1, т.1-5 и т.7 от ЗОП.

**2. ИЗИСКВАНИЯ ПРИ УЧАСТИЕ НА ПОДИЗПЪЛНИТЕЛИ**

**2.1.** С офертата си участниците може да предлагат ползването на подизпълнители, като посочат освен подизпълнителите и дела от поръчката, който ще им бъде възложен, както и представят доказателства за поетите от подизпълнителите задължения.

**2.2.**Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях не трябва да са налице основанията за отстраняване на участниците, посочени в т.5.1 от настоящият раздел ІІ.

При разглеждане на офертите Възложителят чрез назначената от него комисия ще изисква замяна на подизпълнител, който не отговаря на условията на предходното изречение.

**2.3.** С възлагането на работи на подизпълнител/и участникът приема и декларира, че ще отговаря за действията, бездействията и работата на всеки подизпълнител като за свои действия, бездействия и работа.

**2.4.**  Лице, което е дало съгласие да участва като подизпълнител в офертата на даден участник, не може да подава самостоятелна оферта.

**2.5.** Когато участникът определен за изпълнител е посочил в офертата си, че ще ползва подизпълнител/и, той сключва договор/и за подизпълнение с подизпълнителя/ите, посочени в офертата. Сключването на договор/и за подизпълнение не освобождава изпълнителя от отговорността му за изпълнение на договора за обществената поръчка.

**2.6.** В срок до 3 (три) дни от сключването на всеки договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл.66, ал.2 и 11 от ЗОП.

**2.7.** Подизпълнителите нямат право да превъзлагат една или повече от дейностите, които са включени в предмета на съответния договор за подизпълнение.

**2.8.** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване по т.5.1 от настоящият раздел ІІ;

 2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**2.8.1.** При замяна или включване на подизпълнител изпълнителят представя на възложителя всички документи, които доказват изпълнението на условията по т.2.8.

**3. ИЗИСКВАНИЯ ПРИ УЧАСТИЕ НА ОБЕДИНЕНИЕ**

**3.1.**Когато участника е обединение, което не е регистрирано като самостоятелно юридическо лице, участниците в обединението подписват документ (договор, споразумение или др.) за учредяването му, от който да е видно правното основание за създаване на обединението и копие от който се прилага към офертата. В представеният документ за учредяване трябва да се съдържат клаузи, които гарантират, че всички членове на обединението ще са отговорни заедно и поотделно по закон за изпълнение на договора и са задължени да останат в него за целия срок на действие на договора.

 Документът трябва да съдържа и следната информация във връзка с настоящата обществена поръчка:

 1. правата и задълженията на участниците в обединението;

 2. разпределението на отговорността между членовете на обединението;

 3. дейностите, които ще изпълнява всеки член на обединението.

 Участниците в обединението трябва да определят едно водещо лице, което да представлява обединението за целите на настоящата поръчка и да е упълномощено да задължава, да получава указания за и от името на всеки член на обединението. Ако в документа за създаване на обединението не е определено лице, което представлява участниците в обединението, то се определя в декларацията за съвместна дейност по образец към Обявата за обществената поръчка, която участника прилага към офертата си.

**3.2.** Не се допускат промени в състава на обединението след отваряне на подадената оферта.

**3.3.** Лице (юридическо и/или физическо), което участва в обединение не може да подава самостоятелна оферта.

**3.4.** Едно физическо или юридическо лице може да участва само в едно обединение.

 **3.5.** Критериите за подбор, определени от възложителя, ще се прилагат към обединението-участник, като съответствието с критериите за подбор се доказва от обединението участник, а не от всяко от лицата включени в него, с изключение на съответна регистрация, представяне на сертификат или друго условие, необходимо за изпълнение на поръчката съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**3.6.** В случаите по чл.60 от ЗОП, ако има предвидено искане за вписване в търговски регистър и/или в съответен професионален регистър, същото се доказва от участника/участниците в обединението, които ще изпълняват съответната дейност.

**3.7.** Възложителят няма изискване за създаване на юридическо лице, когато участникът, определен за изпълнител е неперсонифицирано обединение на физически и/или юридически лица.

**4. ИЗИСКВАНИЯ ПРИ УЧАСТИЕ НА ЧУЖДЕСТРАННИ ЛИЦА**

 **4.1.** Клон на чуждестранно лице може да е самостоятелен участник в настоящия избор за изпълнител, ако може самостоятелно да подава оферти и да сключва договори съгласно законодателството на държавата, в която е установен.

 Когато като участник в настоящата поръчка се явява клон на чуждестранно лице и за доказване на съответствие с изискванията за икономическо и финансово състояние, технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

 **4.2.** Когато участникът е чуждестранно физическо или юридическо лице или техни обединения, офертата се подава на български език, а изискуемите от Възложителя документи, които са на чужд език, се придружават от превод на български език.

**5.АДМИНИСТРАТИВНИ ИЗИСКВАНИЯ ПО ЗОП КЪМ УЧАСТНИЦИТЕ ОТНОСНО ЛИЧНОТО ИМ СЪСТОЯНИЕ – основания за отстраняване**

**5.1.**Не може да участва в настоящата обществена поръчка и комисията няма да разглежда офертата на участник, за когото е налице някое от посочените по-долу обстоятелствата по чл.54, ал.1, т.1-5 и 7 от ЗОП и същия не е представил доказателства, че е предприел мерки, които гарантират неговата надеждност, въпреки наличието на съответното основание за отстраняване за доказване на надежност:

**а)** е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

 **б)** е осъден с влязла в сила присъда, освен ако е реабилитиран, за престъпление аналогично на тези по буква а) в друга държава членка или трета страна;

 **в)** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

*Обстоятелството по буква в) не се прилага, когато размерът на неплатените дължими данъци или социално осигурителни вноски е не повече от 1 на сто от сумата на годишния общ оборот за последната приключена финансова година.*

 **г)** е налице неравнопоставеност в случаите по чл.44, ал.5 от ЗОП;

**д)** е установено, че:

 - е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

 - не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**е)** е налице конфликт на интереси, който не може да бъде отстранен.

**5.2.** Съгласно чл.97, ал.6 от ППЗОП обстоятелствата по т.5.1, букви а), б) и е) са относими към всяко едно лице, което представлява участника, в зависимост от правно-организационната форма на съответното дружество.

**5.3. Документи за доказване липсата на обстоятелствата по т.5.1 на етап – подаване на оферта**

При подаване на офертата участникът удостоверява липсата на обстоятелствата по чл.54, ал.1, т.1-5 и 7 от ЗОП (т.е. по т.5.1 по-горе) с декларации по образец към Обявата.

**5.4. Указания:**

- Декларацията за липса на обстоятелствата по чл.54, ал.1, т.1, 2 и 7 от ЗОП (т.е. по т.5.1, букви а), б) и е) по-горе) се подава и подписва лично от всяко едно лице, което представлява участника, а декларацията за липса на обстоятелствата по чл.54, ал.1, т. 3, 4 и 5 от ЗОП (т.е. по т.5.1, букви в), г) и д)) се подава и подписва от едно от лицата, които могат самостоятелно да представляват участника, когато те са повече от едно.

 - Когато участникът е обединение, което не е юридическо лице, изискванията по т.5.1 се прилагат за всеки член на обединението, като декларациите по т.5.3 се попълват и представя за всеки един участник в обединението при спазване на указание първо.

 - Когато участникът предвижда участие на подизпълнители или се позовава на капацитета на трети лица при изпълнение на поръчката, изискванията по т.5.1 се прилагат и за подизпълнителите и за третите лица, които също представят декларации по т.5.3 при спазване на указание първо.

- При разглеждане на офертите Възложителят чрез назначената от него комисия ще изисква от участника замяна на подизпълнител или на трето лице, за което е налице някое от основанията по т.5.1.

 - Участниците са длъжни да уведомят писмено Възложителя в 3-дневен срок от настъпване на обстоятелство по чл.54, ал.1, т.1-5 и 7 от ЗОП (т.е. по т.5.1 по-горе) или когато установят, че са свързани лица с друг участник в настоящата обществена поръчка.

В тези случаи възложителят предава уведомлението на председателя на комисията, назначена да разгледа и оцени офертите, а когато комисията вече е предала на Възложителя протокола, отразяващ работата й, Възложителя връща протокола с указания за отразяване на новонастъпилите обстоятелства.

**5.5. Мерки за доказване на надеждност**

**5.5.1.**На основание чл.56, ал.1 от ЗОП участник, за когото е налице някое от посочените основанията за отстраняване по чл.54, ал.1 от ЗОП (т.е. по т.5.1 от настоящия раздел ІІ) преди подаване на офертата или е възникнало по време на разглеждане на офертите, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл.54, ал.1, т.3 от ЗОП (т.е. по т.5.1, б.“в“ от настоящия раздел ІІ), включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

**5.5.2.**Като доказателства за надеждността участникът представя и следните документи:

1. по отношение на обстоятелството по чл.56, ал.1, т.1 и 2 ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

2. по отношение на обстоятелството по чл.56, ал.1, т.3 ЗОП – документ от съответния компетентен орган за потвърждение на описаните обстоятелства.

**5.5.3.** Възложителят, чрез назначената от него комисия, преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят чрез назначената от него комисия не го отстранява от понататъшно участие в настоящия избор на изпълнител.

 - Мотивите за приемане или отхвърляне на предприетите от участника мерки за доказване на надеждност и представените доказателства се посочват в протокола на комисията.

 - Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл.56, ал.1 от ЗОП (т.е. по т.5.5.1 и т. 5.5.2 по-горе) възможност за доказване на надеждност за времето, определено с присъдата или акта.

**5.6. Прилагане на основанията за отстраняване**

 *-* Комисията не разглежда офертата на участник, за когото е налице някое от основанията по чл.54, ал.1, т.1-5 и 7 от ЗОП (т.е. по т.5.1 от настоящия раздел ІІ) възникнало/и преди или по време на разглеждане на офертите.

 - Комисията не разглежда офертата на участник, който е обединение от физически и/или юридически лица и за член на обединението е налице някое от основанията за отстраняване по чл.54, ал.1, т.1-5 и 7 от ЗОП (т.е. по т.5.1 от настоящия раздел ІІ)

 - Основанията за отстраняване се прилагат до изтичане на следните срокове:

1. пет години от влизането в сила на присъдата – по отношение на обстоятелства по чл.54, ал.1, т.1 и 2 от ЗОП, освен ако в присъдата е посочен друг срок;

2. три години от датата на настъпване на обстоятелствата по чл.54, ал.1, т.5, буква "а" от ЗОП, освен ако в акта, с който е установено обстоятелството, е посочен друг срок.

 - В случай на отстраняване при наличие на някое от основанията по чл.54, ал.1, т.1-5 и 7 от ЗОП (т.е. по т.5.1 от настоящия раздел ІІ) възложителят трябва да осигури доказателства за наличие на това основание за отстраняване.

**6. КРИТЕРИИ ЗА ПОДБОР И ДОКУМЕНТИ ЗА ДОКАЗВАНЕ НА СЪОТВЕТСТВИЕТО С ТЯХ**

Възложителят определя критерии за подбор на участниците, които се отнасят до техническите и професионалните им способности.

**6.1. Технически и професионални способности**

Всеки участник, подал оферта в отговор на Обявата, трябва да отговарят на следните минимални изисквания и да представи посочените по-долу документи като доказателства за техническите си и професионални способности:

6.1.1.Да докаже опит в изпълнението на услуги, идентични или сходни с предмета на настоящата поръчка *(Заб. Под „услуги, сходни с предмета на поръчката” да се разбира „услуги, свързани със изработване на анализи и/или оценки и/или анализи разходи-ползи на инвестиционни проекти”)*.

***Доказва се със:***

1) Списък с информация за изпълнени услуги, идентични или сходни с предмета на настоящата поръчка през последните 3 (три) години назад, считано от датата на подаване на офертата (в зависимост от датата, на която участникът е учреден или е започнал дейността си) – по образец към Обявата.

Списъкът трябва да съдържа информация само за изпълнени услуги през посочения период и само за услуги, идентични или сходни с предмета на обществената поръчка с посочване на стойностите, датите и получателите на изпълнените услуги.

2)Доказателства за извършени услуги, включени в списъка по подточка 1),по преценка на участника.

6.1.2 Участникът трябва да разполага със следните ключови експерти и персонал за изпълнение на дейностите:

* Ръководител екип – с образователна степен „магистър” или еквивалент за чуждестранните участници, с придобита професионална квалификация в областта на икономиката, публичната администрация, стопанските науки или еквивалентна специалност с минимум 5 години професионален опит в съответната област.

Необходими ключови компетенции: да е бил ръководител на екип в най-малко 2 проекта включващи разработване на анализи/оценки/финансово-икономически анализи/анализи разходи-ползи на инвестиционни проекти.

* Експерт „Икономически анализи“ - с образователна степен „бакалавър” или еквивалент за чуждестранните участници, с придобита професионална квалификация в областта на икономиката, публичната администрация, стопанските науки или еквивалентна специалност с минимум 2 години професионален опит в съответната област.

Необходими ключови компетенции: да е имал участие в най-малко 1 един проект за разработване на анализи/оценки/финансово-икономически анализи/анализи разходи-ползи на инвестиционни проекти.

Участникът може да предложи и неключови експерти, към които възложителят не поставя минимални изисквания за допустимост.

***Доказва се със:***

Списък /Образец № 9-1/ на персонала, който ще изпълнява поръчката и/или на членовете на ръководния състав, които ще отговарят за изпълнението.

6.1.3 Участникът да има внедрена система за управление на качеството ISO9001:2008 / ISO9001:2015 или еквивалент с обхват разработване на анализи, прогнози, проекти, програми или еквивалентно.

Сертификатът трябва да е издаден от независими лица съгласно чл. 64, ал. 5 от ЗОП.

***Доказва се със:***

Сертификат за внедрена система за управление на качеството ISO 9001:2008/9001:2015 или еквивалент с обхват консултантски дейности, свързани със разработване на анализи, прогнози, проекти, програми или еквивалентно.

Участникът може да представи еквивалентен сертификат, издаден от орган,установен в друга държава членка (чл. 64, ал. 6 ЗОП).

Общи указания:

* Когато участникът подал оферта е обединение, което не е юридическо лице, съответствието с критериите за подбор се доказва от обединението участник, а не от всяко от лицата включени в него, с изключение на съответна регистрация, представяне на сертификат или друго условие, необходимо за изпълнение на поръчката съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
* Когато участникът е посочил в офертата си, че ще ползва подизпълнител/и , те трябва да отговарят на съответните критерии за подбор съобразно вида и дела от поръчката, който ще изпълняват, за което представят доказателства в съответствие с изискванията на Възложителя.
* **Използване на капацитета на трети лица**

1. Участниците могат да се позоват на капацитета на трети лица, независимо от правната връзка между тях, по отношение на критериите за подбор определени от възложителя.

2. По отношение на критериите свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

3. Когато участникът се позовава на капацитета на трети лица, той трябва да докаже, че ще разполага с техните ресурси за целия срок на изпълнение на поръчката, като представи документи за поетите от третите лица задължения.

4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не трябва да са налице основанията за отстраняване на участниците, посочени в т. 5.1. от настоящия раздел.

5. Възложителят ще изисква от участника да замени посоченото от него трето лице, ако то не отговаря на някое от условията по предходната т.4.

6. Когато участника е неперсонифицирано обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.2–4.

* За доказване на личното състояние, на съответствието с критериите за подбор или на съответствие с техническите спецификации участникът може да представи удостоверение за регистрация в официален списък на одобрени стопански субекти или сертификат, издаден от сертифициращ орган.

**РАЗДЕЛ IІІ.**

**ИЗИСКВАНИЯ И УКАЗАНИЯ ЗА ИЗГОТВАНЕ И ПРЕДСТАВЯНЕ НА ОФЕРТА**

**1. ОБЩИ ИЗИКВАНИЯ КЪМ СЪДЪРЖАНИЕТО НА ОФЕРТАТА**

**1.1.** За да удостоверят, че отговарят на предварително обявените от Възложителя изисквания в настоящите условия и Обявата за обществената поръчка, участниците трябва да представят посочените по-долу задължителни документи.

**1.2.** С подаването на оферта участникът гарантира, че ако бъде определен за изпълнител на поръчката, ще изпълни предмета й в пълно съответствие с изискванията на Възложителя и Техническото задание на Възложителя, което е неразделна част от Обявата.

**1.3.** Офертата за изпълнение на обществената поръчка се представя в запечатана непрозрачна опаковка (плик, кутия или др.), която съдържа минимум посочените по-долу документи, окомплектовани задължително в папка.

**2. СПИСЪК НА ЗАДЪЛЖИТЕЛНИТЕ ДОКУМЕНТИ**

**2.1. Съдържание на папката с документи**

**1) Оферта за участие**, с посочен срок на валидност на офертата – *в оригинал, по образец към обявата;*

**2) Подробен списък-опис на документите и информацията, съдържащи се в офертата** – *в оригинал, по образец към обявата;*

**3) Представяне на участника** /Административни данни/ съдържащо посочване на единен идентификационен код по чл.23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на настоящият избор на изпълнител – *в оригинал, по образец към обявата;*

**Забележки:** а) При участие на подизпълнител/и и когато участникът е неперсонифицирано обединение, всеки един подизпълнител и всяко физическо и/или юридическо лице, включено в обединението, представя попълнен образец №3а.

б)Когато участникът е посочил, че ще използва капацитета на трети лица за доказване на съответствието с критериите за подбор, всяко едно от третите лица представя попълнен образец №3а.

4) Документ **за създаване на обединение** (договор, споразумение или др.) за изпълнение на обществената поръчка, когато участникът е обединение, което не е юридическо лице – *нотариално заверено копие*.

* Документът трябва да е подписан от всички членове на обединението, да съдържа минимум информацията, посочена в т.3.1 от раздел ІІ на настоящите условия и по възможност да е посочен представляващия обединението.

4.1) **Декларация при съвместна дейност–обединение** *(когато е приложимо!)* – *в оригинал, по образец към обявата;*

* Декларацията се подава, когато участникът е неперсонифицирано обединение, като се попълва от всеки един от неговите членове поотделно.

**5) Декларация/и от подизпълнител/и** *(когато е приложимо!)* – *в оригинал, по образец към обявата;*

* Декларациите се прилагат към офертата, когато се предвижда участие на подизпълнител/и.

5.1) Документи за подизпълнителя/ите, посочени в Декларацията по предходната точка, и подробно описани в нея от подизпълнителя при попълването й (*когато е приложимо*) – заверени копия*.*

* Документите се прилагат към офертата, когато се предвижда участие на подизпълнител/и.

**6)Декларации по чл.97, ал.5 от ППЗОП за липса на обстоятелства по** чл.54, ал.1,**т.1-5 и 7от ЗОП** - *в оригинал,по образци към обявата;*

* Когато участникът е неперсонифицирано обединение, декларациите се представят от всеки член на обединението. Декларациите се представят и от всеки един подизпълнител или трето лице, когато участникът е посочил, че ще ползва такива.

6.1) Документи по чл.45, ал.2 от ППЗОП за доказване на предприетите мерки за надеждност, *когато е приложимо*.

**7)**Доказателства за технически и професионални способности както следва:

**7.1) Списък на изпълнените услуги**, **идентични или сходни с предмета на настоящата поръчка**- *в оригинал, по образец към обявата;*

**7.2) Доказателства за изпълнените услуги -** по преценка на участника.

**7.3) Списък на техническия екип от експерти –** *в оригинал, по образец към обявата;*

**7.4) Декларация за ангажираност на експерт –** *в оригинал, по образец към обявата;*

**7.5) Сертификат за внедрена система за управление на качеството ISO 9001:2008/9001:2015 или еквивалент с обхват консултантски дейности, свързани със разработване на анализи, прогнози, проекти, програми или еквивалентно** *– заверено копие;*

**8) Документ за упълномощаване, когато лицето, което е подписало офертата, не е законният представител на участника** *(когато е приложимо!)* – *с нотариална заверка на подписите;*

**9) Декларация за съгласие с клаузите в проекта на договора**– *в оригинал, по образец към обявата;*

**10) Техническо предложение за изпълнение на поръчката** - *в оригинал, по образец към обявата;*

**11) Ценово предложение за изпълнение на поръчката** - *в оригинал, по образец към обявата*.

***Указания относно изискваните документи:***

**а)** Документите, които се представят под формата на копия, следва да бъдат заверени с гриф „вярно с оригинала”, подписани от съответния законен представител на участника или от изрично упълномощено за това от него лице, и подпечатани със свеж печат на дружеството, освен тези за които изрично е посочено, че трябва да са нотариално заверени.

**б)** Всички предоставени от Възложителя образци са задължителни по съдържание за участниците и не могат да бъдат променяни, само допълвани или се зачертава/изтрива ненужния текст, там където е приложимо и посочено. Представят се в оригинал, като се попълват четливо, подписват се собственоръчно от съответните лица (напр. съответния законен представител на участника или от изрично упълномощено от него лице) и се подпечатват със свеж печат на дружеството. **Не се допуска полагане на подпис, посредством печат**.

По документите от офертата не се допускат никакви вписвания между редовете, изтривания или корекции, освен ако те не са заверени с подписа на лицето с представителни функции съгласно учредителните документи или на упълномощено от него лице.

При изготвяне на документите по образците към Обявата да се обръща внимание на Забележките/Указанията към образеца!

**в)** Когато участникът е обединение, документите представени за обединението като цяло, се подписват от лицето, което е упълномощено от членовете на обединението да го представлява.

**г)** Документи, които не са изготвени на български език, се представят и в превод на български език.

**3.УКАЗАНИЯ И ИЗИСКВАНИЯ ЗА ПОДГОТОВКА, ОКОМПЛЕКТОВАНЕ, ЗАПЕЧАТВАНЕ, МАРКИРАНЕ И ПОДАВАНЕ НА ОФЕРТА. МЯСТО И СРОК ЗА ПРЕДСТАВЯНЕ НА ОФЕРТИТЕ.**

**3.1.** Офертите се представят във вида и срока, посочени в настоящите условия и в публикуваната Обява.

**3.2.** При изготвяне на Офертата си всеки участник трябва да се придържа точно към условията, обявени от Възложителя.

**3.3.**Всеки участник има право да представи само една оферта за цялостно
изпълнение предмета на обществената поръчка. Не е допусната възможност за представяне на варианти в офертата за изпълнение на поръчката или за част от обществената поръчка.

**3.4.** Офертата се изготвя на български език като се използват образците, приложени към обявата и неразделна част от документацията, и се окомплектоват с посочените в тях документи, когато е приложимо.

 **3.5.** Офертата се представя в запечатана непрозрачна опаковка, лично от участника или упълномощен от него представител, или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

 **3.6**. Върху опаковката се изписва:

 - наименованието на поръчката;

 - наименованието и адреса на Възложителя;

 - наименованието на участника включително участниците в обединението, когато участникът е обединение;

 - адрес за кореспонденция, телефон и по възможност - факс и електронен адрес (електронна поща) на участника.

**3.7.** Офертите се подават до **17:00** часа на указания в обявата краен срок (дата) на следния адрес:

гр. Симеоновград,

площад "Шейновски" №3

Община Симеоновград,

**3.8.** При приемане на офертата върху опаковката се отбелязва поредния входящ номер от деловодната система на Възложителя, датата и часа на получаването й в деловодството на Община Симеоновград, за което на приносителя се издава документ.

**3.9.**Всеки участник следва да осигури своевременното получаване на офертата при възложителя в посочения краен срок. Ако участникът изпраща офертата си чрез препоръчана поща или куриерска служба, разходите са за негова сметка. В този случай, той следва да изпрати офертата си така, че да обезпечи нейното пристигане на посочения от Възложителя адрес преди или най-късно до изтичане на крайния срок /час/ за получаване на оферти. Рискът от забава или загубване на офертата е за участника.

**3.10.** Възложителят не се ангажира да съдейства за пристигането на която и да е оферта на адреса и в срока, определен от него и не носи отговорност за ненавременното получаване на офертите.

**3.11.** Оферти, представени след изтичане на крайния срок за получаването им, независимо дали носят пощенско клеймо преди крайния срок, не се приемат. Не се приема оферта поставена в незапечатана опаковка или в опаковка с нарушена цялост. Такава оферта незабавно се връща на лицето, което я е подало. Тези обстоятелства се вписват в регистъра.

3.12. До изтичане на срока за подаване на оферти, всеки участник може да промени, допълни или оттегли подадената от него по-рано оферта.

- Оттеглянето на офертата прекратява по-нататъшното участие на участника в настоящата обществена поръчка.

- Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст *„Допълнение/ Промяна на оферта с входящ номер ……..от …….. за обществена поръчка с предмет …….”.*

**4. УКАЗАНИЯ ОТНОСНО СРОКА ЗА ВАЛИДНОСТ НА ОФЕРТИТЕ**

**4.1.** Срокът на валидност на офертите е времето, през което участниците са обвързани с направените от тях предложения в офертите им.

 **4.2.** Възложителят определя минималният срок на валидност на офертите да е до 26.06.2018 г.

**4.3.**  Участниците сами предлагат срок на валидност на офертите си в Образец № 1 - „Оферта за участие”, който не може да бъде по-кратък от минималният посочен такъв в предходното изречение и в обявата за обществената поръчка. Оферта с по-малък срок на валидност ще бъде отхвърлена като неотговаряща на изискванията.

**5. УКАЗАНИЯ ЗА ИЗГОТВЯНЕ НА ТЕХНИЧЕСКИТЕ ПРЕДЛОЖЕНИЯ**

**5.1.**Техническото предложение за изпълнение на поръчката следва да бъде изготвено по приложения образец към обявата при съблюдаване на изискванията от Техническото задание на възложителя, изискванията към офертата и условията за изпълнение на обществената поръчка.

**5.2.** В Техническото предложение за изпълнение на поръчката участникът излага своето предложение за стратегия и организация на работа в съответствие с указанията на Възложителя съобразно целите и дейностите на поръчката и изискванията, посочени в Техническото задание.

**5.3.**Всеки участник сам оферира предлагания от него срок за изготвяне на анализа за социално-икономическите ползи за развитието на селския район, устойчивостта на инвестицията и анализа разходи-ползи (финансов анализ), предмет на поръчката, в календарни дни.

Срокът за изготвяне на анализа за социално-икономическите ползи за развитието на селския район, устойчивостта на инвестицията и анализа разходи-ползи (финансов анализ)започва да тече от деня следващ деня на получаване на Възлагателното писмо на Възложителя от Изпълнителя и приключва с подписването на приемо-предавателния протокол за предаване на документите на Възложителя.

Предложеният срок трябва да бъде реалистичен и изпълним от гледна точка на технологичните процеси при изготвяне на анализа за социално-икономическите ползи за развитието на селския район, устойчивостта на инвестицията и анализа разходи-ползи (финансов анализ)и да включва изпълнението на всички дейности, необходими при изготвянето им в съответствие с Техническата спецификация на Възложителя.

**5.4.**Всеки участник сам оферира предлагания от него срок за отстраняване на забележки, недостатъци установени от Възложителя в представените анализ за социално-икономическите ползи за развитието на селския район, устойчивостта на инвестицията и анализа разходи-ползи (финансов анализ), предмет на поръчката, в календарни дни. Срокът започва да тече от деня следващ деня на уведомяването/получаване на Уведомителното писмо за корекции на Възложителя до предаване на коригираните документи с приемо-предавателен протокол.

**5.5.**Всеки участник сам оферира предлагания от него срок за отстраняване на забележки, недостатъци установени от ДФЗ в подадените анализ за социално-икономическите ползи за развитието на селския район, устойчивостта на инвестицията и анализа разходи-ползи (финансов анализ), предмет на поръчката, в календарни дни, но същия трябва да бъде не по-дълъг от 10 календарни дни.Срокът започва да тече от деня следващ деня на получаване от Изпълнителя на Уведомителното писмо за корекции до предаване на коригираните документи с приемо-предавателен протокол.

**6. УКАЗАНИЯ ЗА ИЗГОТВЯНЕ НА ЦЕНОВИТЕ ПРЕДЛОЖЕНИЯ**

 **6.1.** Предлаганите цени за изпълнение на поръчката трябва да са посочени в български лева, без и със включен данък добавена стойност (ДДС) и закръглени до 2-рия знак след десетичната запетая.

В съответната цена следва да се включат всички разходи, необходими и свързани с качествено изпълнение на поръчката или на съответната част от нея в описания вид и обхват в Техническото задание и в условията към Обявата.

**6.2.** Предлаганата от участниците обща цена за изпълнение на поръчката следва да бъде в рамките на прогнозната стойност на поръчката, посочена в Обявата и настоящите условия.

Участник, предложил цена по-висока от прогнозната стойност на поръчката няма да бъде допуснат до етапа на оценяване на офертите.

**6.3.** Отговорност за евентуално допуснати грешки, несъответствия или пропуски в изчисленията на предложените цени носи единствено участника и наличието на такива може да доведе до отстраняването му от по-нататъшно участие.

При несъответствие между цифровото и словесното изражение на предложените цени ще се взима в предвид изписаното с думи.

**РАЗДЕЛ ІV.**

**УСЛОВИЯ ЗА ОТВАРЯНЕ, РАЗГЛЕЖДАНЕ И ОЦЕНКА НА ОФЕРТИТЕ. ИЗБОР НА ИЗПЪЛНИТЕЛ НА ОБЩЕСТВЕНАТА ПОРЪЧКА**

**1. ДАТА, ЧАС И МЯСТО ЗА ОТВАРЯНЕ НА ОФЕРТИТЕ**

 **1.1.** Дата и час - от 9.00 часа на дата указаната в Обявата.

**1.2.**В сградата на Община Симеоновград, пл.”Шейновски” № 3, в заседателна зала №14, етаж втори.

**2. РАЗГЛЕЖДАНЕ, ОЦЕНКАИ КЛАСИРАНЕ НА ОФЕРТИТЕ**

 **2.1.** След изтичане на срока за получаване на оферти възложителят назначава комисия за разглеждане, оценка и класиране на офертите с писмена заповед, която съдържа най-малко информацията посочена в чл.51, ал.1 от ППЗОП, включително се определя срок за работата на комисията.

 **2.2.** Комисията се събира в деня, часа и мястото, предварително обявени за отваряне на офертите. След получаване на списъка с участниците и преди отварянето на офертите, както и на всеки етап от разглеждането на офертите, когато настъпи промяна в декларираните данни, членовете на комисията подписват декларации за наличие или липса на конфлик на интереси с участниците.

 **2.3.** При своята работа комисията съблюдава изискванията разписани в чл.51, ал.4-13 и чл.52 от ППЗОП.

 **2.4.** На откритото заседание комисията отваря опаковките (офертите) по реда на тяхното постъпване, като за всяка оферта обявява ценовите предложения. При отваряне на опаковките (офертите) може да присъстват участниците подали оферта или техни упълномощени представители.

* Присъстващите лица се легитимират с документ за самоличност и представяне на съответните документи за упълномощаване, когато лицето е упълномощен представител.
* Присъстващите лица вписват имената си и се подписват в изготвен от комисията присъствен лист (регистър) удостоверяващ тяхното присъствие.

 **2.5.** На закрито заседание Комисията разглежда документите в представените оферти за съответствие с изискванията към личното състояние и критериите за подбор, поставени от възложителя и съставя протокол.

 **2.6** Комисията не разглежда техническото и ценово предложение когато по отношение на критериите за подбор или изискванията към личното състояние се установи липса, непълнота и/или несъответствие на информацията, включително нередовност или фактическа грешка или се установи, че не отговарят на изискванията на възложителя.

**2.7.** Комисията няма да допуска до оценка на офертите участник и представената от него оферта, когато:

а/ установи, че за участника е налице някое от обстоятелствата по чл.54, ал.1, т.1-5 и 7 от ЗОП;

б/ установи, че участникът не отговаря на поставените от Възложителя критерии за подбор и/или че представените документ/и за доказване съответствието с критериите за подбор са нередовни или с изтекъл срок на валидност;

в/ направените от участника технически и ценови предложения за изпълнение на поръчката не отговарят на предварително обявените условия и изисквания на Възложителя, посочени в Обявата и/или в документите към нея;

**2.8.** За редовните участници комисията пристъпва към разглеждане на техническите и ценовите предложения по същество, за да установи дали са подготвени и представени в съответствие с предварително обявените условия и изисквания на Възложителя.

**2.9.** Комисията може при необходимост по всяко време:

- да иска от участниците разяснения или допълнителни доказателства за заявените от тях данни и/или

- да проверява заявените от участниците данни, включително чрез изискване на информация от други органи и лица;

 **2.10.** Неполучаването на отговор от участника в определения от комисията срок може да бъде условие за неговото дисквалифициране (отстраняване) от по нататъшно участие.

 **2.11.** В изпълнение на правомощията по т.2.12, комисията има право да извършва самостоятелна проверка в общодостъпни официални източници на информация, да извършва насрещни проверки при други органи, възложители или други трети лица, чиито имена са посочени при представената информация за изпълнени поръчки, налични сертификати, удостоверения и други подобни.

 Проверките на комисията и разясненията от участниците не могат да водят до промени в техническото и ценовото предложение на участниците.

 **2.12.** Комисията извършва проверка за наличие на основанията по чл.72, ал.1 от ЗОП (по т.2.16. по-долу) спрямо ценовите предложения на участниците.

2.3 Необичайно благоприятни оферти

**2.13.1.** Съгласно чл.72, ал.1 от ЗОП, когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, комисията изисква от участника подробна писмена обосновка за начина на неговото образуване, която се представя в 5-дневен срок от получаване на искането.

**2.13.2.** Обосновката на участникът може да се отнася до:

1. икономическите особености на производствения процес, на предоставяните услуги или на строителния метод;

2. избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;

3. оригиналност на предложеното от участника решение по отношение на строителството, доставките или услугите;

4. спазването на задълженията по чл.115 от ЗОП;

5. възможността участникът да получи държавна помощ.

 **2.13.3.** Получената обосновка се оценява по отношение на нейната пълнота и обективност относно обстоятелствата по т.2.16.2, на които се е позовал участникът. При необходимост от участника може да бъде изискана уточняваща информация.

 **2.13.4.** Когато представените доказателства не са достатъчни, за да обосноват предложената цена или разходи, обосновката може да не бъде приета и участникът да не бъде доспуснат до етапа на оценяване/класиране на офертите.

 - Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП.

 - Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл.107 от Договора за функционирането на европейския съюз (ДФЕС).

**2.14.** След извършване и посочените по-горе действия комисията подлага на оценка и класиране в съответствие с предварително обявените критерий, показатели и методика за оценка, редовните оферти на допуснатите до този етап участници.

**2.15.** Комисията прилага посочената по-долу методика за оценка на офертите спрямо всички допуснати до оценка оферти, без да я променя. Оценяването на офертите може да бъде отразено и в таблици, които стават неразделна част от протокол по т.2.19.

**2.16.** В протокол по предходната точка се посочва класирането на участниците, чиито оферти са допуснати до етапа на оценяване/класиране, въз основа на получените резултати при оценката.

 **2.17.** Протоколът/ите се подписват от всички членове на комисията и се представя на Възложителя за утвърждаване.

 **2.18.** Комисията приключва своята работа с утвърждаването на протокола/ите й от Възложителя.

**3. КРИТЕРИЙ, МЕТОДИКА И ПОКАЗАТЕЛИ ЗА ОЦЕНКА НА ОФЕРТИТЕ**

3.1. Основен критерий за възлагане

За изпълнител на обществената поръчка се определя участник, чиято оферта е икономически най-изгодната оферта, определена въз основа на критерия за възлагане **„оптимално съотношение качество/цена”** по чл.70, ал.2, т.3 от ЗОП, съгласно посочените по-долу показатели и методика за оценка.

3.**2. Определяне комплексната оценка на офертите (КО)**

До оценка на офертите за обществената поръчка се допускат само оферти, които съответстват на изискванията и условията за изпълнение на поръчката, поставени в Обявата и/или в документите към нея.

При комплексната оценка на офертите на обществената поръчка първо се разглежда техническата част и се оценява, след това – финансовата част и също се оценява и накрая двете оценки се обединяват.

Комплексната оценка на офертите от поръчката се извършва по следната формула:

 **КОi = Тп1-i+ Тп2-i + Тп3-i+ Тп4-i + Фп-i**

Максимално възможният брой точки за Комплексната оценка (КО) на офертите е 100.

Оценяването на допуснатите оферти може да бъде отразено в таблици, които стават неразделна част от протокола на комисията.

**3.3. Показатели за оценка**

Възложителят определя три показателя за оценка на офертите от поръчката. За всеки показател е определен максимален брой точки, който представлява и неговата относителна тежест в комплексната оценка на офертите.

|  |  |  |
| --- | --- | --- |
| Обозначение | Показател | Максимален бройточки |
| Технически показател – Тп– 50 т.  |
| ***Тп1-i*** | Стратегия и организация за изпълнение/**(СТРизп.)** | **30 т.** |
| ***Тп2-i*** | Общ срок за изготвяне на анализите за социално-икономическите ползи за развитието на селския район, устойчивостта на инвестицията и анализите разходи-ползи (финансов анализ) по всички проектни предложения, включени в предмета на поръчката/ **(Ср.изп.)** | **10 т.** |
| ***Тп3-i*** | Срок за отстраняване на забележки и недостатъци констатирани от **Възложителя** в представените анализи за социално-икономическите ползи за развитието на селския район, устойчивостта на инвестицията и анализи разходи-ползи (финансов анализ)/**(Ср.В)** | **5 т.** |
| ***Тп4-i*** | Срок за отстраняване на забележки, недостатъци по искане от страна на ДФЗ, установени в представените анализи за социално-икономическите ползи за развитието на селския район, устойчивостта на инвестицията и анализи разходи-ползи (финансов анализ)/ **(Ср.ДФЗ)** | **5 т.** |
| Финансови показатели – Фп – 50 т.  |
| ***Фn***  | **Обща предлагана цена за изпълнение предмета на поръчката / (Ц)** | **50 т***.* |
| Общо: | **100 т.** |

**3.4.Указания за определяне на техническата оценка на офертите**

|  |  |
| --- | --- |
| **Показател** | **Указания за определяне на оценката** |
| Стратегия и организация за изпълнение | По показателя „Стратегия и организация за изпълнение” ще се извършва оценка на качеството на предложената от участника стратегия и организация на работа в съответствие с указанията на Възложителя съобразно целите и дейностите на поръчката и изискванията, посочени в Техническото задание. Оценката на техническото предложение е 3-степенна и се извършва чрез експертна оценка на комисията по следната скала: **30 т.** Предложена е цялостна стратегия за реализация предмета на поръчката, която се отличава с ясна структура и съдържание, видове дейности, придружени с обосновани решения във връзка с тяхното изпълнение и дефинирани конкретни резултати. Представената стратегия съдържа техническия и документален инструментариум (сред които източници на информация, методи и способи за събиране на данни и видове анализ), който осигурява подробна информация за начините и средствата, чрез които ще се постигне планираният общ резултат. Предвидена е организация на изпълнение (с посочени всички материални и човешки ресурси, разпределение на задачите между експертите, избраната схема за взаимодействие с възложителя във връзка с изпълнение, отчитане, съгласуване и приемане на работата) е в съответствие с предложената стратегия, използвания инструментариум/техники и е съобразена с обема и естеството на дейностите от техническото задание. Техническото предложение на участника съответства на изискванията на техническото задание и съдържа стратегия и организация за изпълнение, които са структурно и съдържателно взаимодопълващи се, разработени са в тяхното смислово и логическо единство.**20 т.** Предложена е стратегия за реализация предмета на поръчката, която има структура и съдържание, видове дейности съгласно техническото задание и обосновани решения във връзка с тяхното изпълнение. Представената стратегия съдържа техническия и документален инструментариум (сред които източници на информация, методи и способи за събиране на данни, анализ), приложим от гл.т. спецификата на обществената поръчка. Предложена е организация на работа, посочено е разпределението на задачите между експертите и схемата за взаимодействие с възложителя във връзка с изпълнение, отчитане, съгласуване и приемане на работата, която има по-скоро общ характер, отколкото характер на смислова и логически неделима част от конкретната стратегия. Техническото предложение на участника съответства на изискванията на техническото задание, съдържа стратегия и организация за изпълнение, но не е ясна и/или не е подробна и/или съдържа други неточности в отделни части и/или компоненти.**10 т.** Предложена е стратегия за реализация предмета на поръчката, която има структура и съдържание и видове дейности, посочени в техническото задание. В представената стратегия е посочено, че ще се използва технически и документален инструментариум (сред които източници на информация и способи за събиране на данни), съобразен със спецификата на предмета на обществената поръчка. Предложена е организация на работа с разпределение на задачите между експертите, схема за взаимодействие с възложителя във връзка с изпълнение, отчитане, съгласуване и приемане на работата. Техническото предложение на участника съответства на изискванията на техническото задание и съдържа стратегия и организация за изпълнение, в която отделни нейни части и/или компоненти са представени формално и/или схематично и/или теоретично.Забележка: За целите на методиката и прилагане на скалата за оценка важат следните дефиниции:„Ясна структура“ следва да се разбира структура, която има въвеждаща/основна и заключителна част; наименовани са всички раздели към съответните части и във всеки от тях са посочени обхват и вид методи, подходи и резултати. „Ясно“ е описание, което недвусмислено посочва конкретния вид дейност и/или конкретно предложение/решение по начин, по който същият/ото да бъде индивидуализиран/о сред останалите предвидени видове дейности/предложения и изяснява подхода на работа.„Подробно“ е описание, което освен че съдържа видове дейности, поддейности, предложения и други параметри, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността, технологията и/или други факти, имащи отношение към повишаване качеството и обхвата на изпълнение на поръчката. „Обосновано” за целите на настоящата методика, означава обяснение за приложимостта и полезността на предложените за използване методи и подходи при изпълнението на поръчката.„Общ“ е незадълбочен, повърхностен, без подробности. „Формално” е описание, в което участникът е повторил самите изисквания на заданието и/или само декларативно е заявил, че ще ги изпълни.„Неточности“ за целите на настоящата методика са тези неточности в стратегията, които не я правят неотговаряща на изискванията на възложителя, но съставляват вътрешни противоречия и/или липса на подробна информация и/или конкретика, яснота и други.„Схематично“ за целите на настоящата методика означава изброяване на наименованието на методите за събиране и анализ на информацията и за оценка на изпълнението, резултатите и въздействието.„Теоретично“ за целите на настоящата методика означава представяне на методите за събиране и анализ на информацията без да е обоснована тяхната приложимост към предмета на поръчката. |
| Общ срок за изготвяне на анализите за социално-икономическите ползи за развитието на селския район, устойчивостта на инвестицията и анализите разходи-ползи (финансов анализ) по всички проектни предложения, включени в предмета на поръчката |  Оценката се определя съгласно формулата:***Тп2*** = Cр.изп.min  / Cр.изп.съотв х 10 точки, където:Cр.изп.min  е най – краткия предложен срок за изготвяне на анализите за социално-икономическите ползи за развитието на селския район, устойчивостта на инвестицията и анализите разходи-ползи (финансов анализ) по всички проектни предложения, включени в предмета на поръчката, измежду всички оферти Cр.изп.съотв е срокът за изготвяне на анализите за социално-икономическите ползи за развитието на селския район, устойчивостта на инвестицията и анализите разходи-ползи (финансов анализ) по всички проектни предложения, включени в предмета на поръчката, предложен в оценяваната оферта  |
| Срок за отстраняване на забележки и недостатъци, констатирани от Възложителя в представените анализи за социално-икономическите ползи за развитието на селския район, устойчивостта на инвестицията и анализи разходи-ползи (финансов анализ)/ общ за всички разработки |  Оценката се определя съгласно формулата:***Тп3*** = Cр.В.min  / Cр.В.съотв х 5 точки, където:Cр.В.min  е най-краткия предложен срок за отстраняване на забележки, недостатъци, констатирани от Възложителя по представените анализи за социално-икономическите ползи за развитието на селския район, устойчивостта на инвестицията и анализи разходи-ползи (финансов анализ), измежду всички оферти Cр.В.съотв е срок за отстраняване на забележки, недостатъци по представените анализи, констатирани от Възложителя за социално-икономическите ползи за развитието на селския район, устойчивостта на инвестицията и анализи разходи-ползи (финансов анализ), предложен в оценяваната оферта.  |
| Срок за отстраняване на забележкии недостатъци, по искане от страна на ДФЗ, установени в представените анализи за социално-икономическите ползи за развитието на селския район, устойчивостта на инвестицията и анализи разходи-ползи (финансов анализ). | Оценката се определя съгласно формулата:***Тп4-i*** = Ср.ДФЗ min / Ср.ДФЗ съотв х 5 точки, където:Cр.ДФЗmin  е най – краткия предложен срок за отстраняване на забележки, недостатъци по искане от страна на ДФЗ, установени в представените анализи за социално-икономическите ползи за развитието на селския район, устойчивостта на инвестицията и анализи разходи-ползи (финансов анализ), измежду всички оферти.Cр.ДФЗсъотв е срок за отстраняване на забележки, недостатъци по искане от страна на ДФЗ, установени в представените анализи за социално-икономическите ползи за развитието на селския район, устойчивостта на инвестицията и анализи разходи-ползи (финансов анализ), предложен в оценяваната оферта. ***Забележка:***Ще се оценяват само предложения, които са равни или по-малки от 10 календарни дни. |

**3.5.Указания за определяне на ценовата оценка на офертата**

|  |  |
| --- | --- |
| **Показател** | **Указания за определяне на оценката** |
| Обща предложена цена за изпълнение предмета на поръчката | Оценката се определя съгласно формулата:***Фn-i*** = Цmin  / Цсъотв х 50 точки, където:Цmin  - най – ниската предложена цена в бълг. лева за изпълнение на поръчката измежду всички офертиЦсъотв – цена в бълг. лева за изпълнение на поръчката, предложена в оценяваната оферта***Забележка:***  Участници, които предложат цена за изпълнение на поръчката, по-висока от определената от възложителя прогнозна стойност няма да бъдат допуснати до оценка на офертите. |

*Общи забележки:*

1. Получените оценки за всеки показател и за КО се представят в числово изражение и се закръгляват с точност до втория знак след десетичната запетая (0,01).

2. Знакът „ х ” във формулите е знак за аритметично умножение.

3. Знакът „ / ” във формулите е знак за аритметично деление.

**3.6. Крайно класиране**

Крайното класиране на участниците, допуснати до етапа на оценяване, се извършва в низходящ ред в зависимост от получения брой точки за КО.

На първо място се класира участникът с икономически най-изгодната оферта, получил най-висок брой точки за КО. Максималният брой точки за комплексната оценка е 100 точки.

**3.7. Допълнителни условия при класиране на офертите**

В случай, че комплексните оценки на две или повече оферти са равни, ще бъде приложена разпоредбата на чл.58 от ППЗОП, съгласно която с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение за размера на разходите, сравнени в низходящ ред съобразно тяхната тежест;

 3. по-изгодно предложение по показатели извън посочените по т. 1 и 2, сравнени в низходящ ред съобразно тяхната тежест.

Ако комисията не може да класира участниците в съответствие с горепосочения ред, провежда публично жребий за определяне на изпълнител между класираните на първо място оферти.

**4. ОПРЕДЕЛЯНЕ НА ИЗПЪЛНИТЕЛ И СКЛЮЧВАНЕ НА ДОГОВОР ЗА ИЗПЪЛНЕНИЕТО НА ОБЩЕСТВЕНАТА ПОРЪЧКА**

**4.1.** Настоящият избор на изпълнител на обществената поръчка чрез публикуване на Обявазавършва със сключване на договор за възлагане изпълнението на поръчката или с прекратяване на възлагането на поръчката.

**4.2.** След като Възложителят утвърди протокола на комисията, назначена да разгледа, оцени и класира подадените оферти, уведомява писмено участниците за резултатите от проведения избор на изпълнител на обществената поръчка, като им изпраща копие на протокола. В един и същ ден с изпращането на уведомителните писма и протокола на комисията, Възложителят публикува протокола и в електронната преписка за обществената поръчка, създадена в съответния раздел от Профила на купувача.

**4.3.** Възложителят ще сключи договор с участника, класиран на първо място, в 30-дневен срок от датата на определяне на изпълнителя, т.е. от дата на утвърждаване от Възложителя на протокола на комисията.

**4.4.** Договорът за възлагане на обществената поръчка включва всички предложения от офертата на участникът, класиран на първо място.

Договорът трябва да съответства на проекта на договора, приложен към Обявата, допълнен с всички предложения от офертата на участника, въз основа на които последният е определен за изпълнител на поръчката. Промени в договора спрямо проекта на договора се допускат по изключение, когато е изпълнено условието по чл.116, ал.1, т.5 от ЗОП и промените са наложени от обстоятелства, настъпили по време или след провеждане на настоящият избор на изпълнител.

**4.5.** Възложителят сключва договор с участника, класиран на първо място, при условие че преди или при подписване на договора определения за изпълнител представи следните документи:

**4.5.1.Валидни свидетелство/а за съдимост**, с което/които се удостоверява липсата на обстоятелствата по чл.54, ал.1, т.1 от ЗОП.

**Указания**:

1. Когато участникът, избран за изпълнител е ЮЛ, документа по т.4.5.1. се представя за всяко едно от лицата, които представляват участника в зависимост от правно-организационната форма на юридическото лице!
2. Когато избраният за изпълнител е неперсонифицирано обединение от физически и/или юридически лица, документа по т.4.5.1. се представя за всяко физическо и/или юридическо лице, включено в състава на обединението при спазване на изискването по т.1 от указанията.

3. Когато участникът избран за изпълнител е посочил, че ще ползва подизпълнител/и или се е позовал на капацитета на трети лица при изпълнение на поръчката, той представя документа по т.4.5.1 и за тях при спазване на изискването по т.1 от указанията.

 **4.5.2.Удостоверение от органите по приходите, удостоверение от общината по седалището на възложителя и удостоверение от общината по седалище на участника**, с които се удостоверява липсата на обстоятелствата по чл.54, ал.1, т.3 от ЗОП.

**Указания**:

 1. Когато избраният за изпълнител е неперсонифицирано обединение от физически и/или юридически лица, документите по т.4.5.2. се представят за всяко физическо и/или юридическо лице, включено в състава на обединението.

 2. Когато участникът избран за изпълнител е посочил, че ще ползва подизпълнител/и или се е позовал на капацитета на трети лица при изпълнение на поръчката, той представя документите по т.4.5.2 и за тях.

 **4.6.**Когато информацията за обстоятелствата, удостоверявани в изискваните документи по т.4.5.1 и т.4.5.2, са достъпни чрез публичен безплатен регистър или информацията или достъпът до нея се предоставя от компетентния орган по служебен път на Възложителя, Възложителят не изисква представянето на тези документи.

**4.7.**Когато определеният за изпълнител е неперсонифицирано обединение на физически и/или юридически лица, съгласно чл.70 от ППЗОП, договорът за обществената поръчка се сключва, след като изпълнителят представи пред Възложителя освен документите по т.4.5. и заверени копия от удостоверения за данъчна регистрация, вкл. за регистрация по ЗДДС, когато е приложимо и за регистрацията по БУЛСТАТ на ново-създаденото обединение или еквивалентни документи съгласно законодателството на държавата, в която обединението е установено.

 **4.8.** Когато участникът избран за изпълнител е чуждестранно лице, той представя съответните документи по т.4.5., издадени от компетентен орган, съгласно законодателството на държавата, в която участникът е установен.

**4.8.1.** В случаите по т.4.8, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.

**4.8.2.** Когато декларацията няма правно значение, участникът представя официално заявление, направено пред компетентен орган в съответната държава.

 4.9. Възложителят може да сключи договор със следващия класиран участник, когато избраният за изпълнител участник, който е имал право да сключи договора:

 - откаже да сключи договор или не се яви за сключването му в определения от Възложителя срок, без да посочи обективни причини;

 - не представи необходимите за сключване на договора документи, посочени по-горе;

 - не докаже, че не са налице основанията за отстраняване по чл.54, ал.1, т.1-5 и 7 от ЗОП.

4.10. Основания за изменение на договора

 Страните по договора за обществената поръчка не могат да го изменят, освен в случаите посочени в чл.116, ал.1 от ЗОП и при спазване на условието, посочено в чл.194, ал.3 от закона.

 Изменението на договора се извършва с допълнително споразумение, което става неразделна част от договора и се допуска по изключение на посочените по-горе основания.

**5. ПРЕКРАТЯВАНЕ ИЗБОРА НА ИЗПЪЛНИТЕЛ**

 **5.1.** При настъпване на обстоятелства за прекратяване на настоящата обществена поръчка, Възложителят може да прекрати възлагането до сключване на договора като публикува съобщение в електронната преписка за поръчката в Профила на купувача, в което посочва мотивите за прекратяването.

 С публикуване на съобщението за прекратяване в Профила на купувача се счита, че всички заинтересовани лица са уведомени.

**6. ОБЖАЛВАНЕ**

 **6.1.** За този вид възлагане на обществени поръчки по реда на глава 26 от ЗОП чрез публикуване на обява не е предвидено обжалване на взетите решения от Възложителя за избор на изпълнител на обществената поръчка.

**7. ДРУГИ УСЛОВИЯ**

 **7.1.** Всички комуникации и действия на Възложителя към участниците, свързани с настоящата поръчка са в писмен вид.

**7.2.** Обменът на информация може да се извърши с пощенска или друга подходяща куриерска услуга, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на възложителя. Избраните средства за комуникация трябва да са общодостъпни.

- Когато документите се изпращат по ел.път на посочените от участниците ел.пощи, същите се прилагат към електронното писмо като прикачени файлове в pdf формат.

 - Участникът може да представя своите писма и уведомления по факс, чрез пощенска или друга куриерска услуга с препоръчана пратка с обратна разписка, или чрез използване на друго общодостъпно средство.

 - С посочването на факс номер и електронна поща, участникът дава съгласието си за получаване на уведомления от страна на Възложителя по факс и по електронна поща.

7.3. Изчисляване на срокове

7.3.1. Сроковете, посочени в тази документация се изчисляват, както следва:

• когато срокът е посочен в определен брой дни, той изтича в края на последния ден на посочения период;

• когато последният ден от един срок, в който трябва да се извърши конкретно действие, съвпада с официален празник или почивен ден, се счита, че срокът изтича в края на първия работен (присъствен) ден, следващ почивния (неприсъствения).

• при определянето на срокове, които са в дни и се броят след определено действие или събитие, не се брои денят на настъпване на действието или на събитието.

7.3.2. Сроковете в документацията са в календарни дни.

7.3.3. Когато срокът е в работни дни, това е изрично указано при посочването на съответния срок.

**7.4.** За неуредени въпроси в настоящите условия се прилагат разпоредбите на Закона за обществени поръчки (ЗОП) и Правилника за прилагане на Закона за обществени поръчки (ППЗОП).